ગુજરાત વિધાનસભામાં પક્ષના દંડક અને અમદાવાદની દાણીલીમડા બેઠકના ધારાસભ્ય શૈલેશ પરમાર ‘સમભાવ મેટ્રો’ સાથેની વાતચીતમાં કહે છે, ‘આવતી કાલે રાજ્યસભામાં ગુજરાતની ત્રણ બેઠક માટે ચૂંટણી યોજાશે. આવતી કાલે વિધાનસભામાં આ માટે મતદાન થવાનું હોઇ ત્રીજી બેઠક માટેના પક્ષના વરિષ્ઠ નેતા અને ઉમેદવાર એહમદ પટેલને સમર્થન આપવા માટે સાતે સાત બળવાખોર ધારાસભ્યોને ‘વ્હિપ’ અપાયો છે. પક્ષ દ્વારા એક લીટીમાં અપાયેલા વ્હિપમાં એહમદભાઇ પટેલને મત આપવાનો આદેશ અપાયો છે.